C-vitamiini tukee HEDELMÄLLISYYTTÄ SEKÄ naisilla että miehillä
on tärkeä vitamiini lisääntymiskyvyn kannalta
21 heinäkuun, 2015 Leave a comment
Vapaiden radikaalien aiheuttama siittiöiden DNA:han kohdistuva oksidatiivinen stressi voi olla vahingollinen hedelmöittämiskyvyn kannalta. C-vitamiini voi auttaa vähentämään tätä oksidatiivista stressiä ja edistämään siten sekä miesten että naisten hedelmällisyyttä.
Askorbiinihappo, joka tunnetaan yleisemmin C-vitamiinina, on erittäin tärkeä ravintoaine terveenä pysymisen kannalta. Se on osallisena monien entsyymien toiminnassa ja sen puute voi aiheuttaa monia terveydellisiä ongelmia.
C-vitamiini on tärkeä paitsi immuunijärjestelmälle, myös hedelmällisyydelle. Sekä miehet että naiset tarvitsevat riittävästi C-vitamiinia, jotta hedelmöittyminen olisi mahdollista.
Kliininen tutkimus: Miten C-vitamiini tukee miehen hedelmällisyyttä?
Ejakulaatin plasman C-vitamiinipitoisuus on tavallisesti korkea. C-vitamiinia tarvitaan suojaamaan herkkiä siittiösoluja oksidatiiviselta stressiltä.
Se on antioksidantti, joka neutralisoi vapaiden radikaalien toimintaa ja huolehtii siittiöiden normaalista kehityksestä ja kypsymisestä.
Äskettäin tehdyssä tutkimuksessa osoitettiin C-vitamiinin tärkeys hedelmättömyyttä aiheuttavien tekijöiden torjunnassa. Colagar ja Marzony arvioivat askorbiinihappopitoisuuksia sekä hedelmällisten että hedelmättömien miesten siemennesteen plasmassa1.
Tutkimuksen tarkoituksena oli selvittää yhteyttä C-vitamiinin ja siittiöiden liikkuvuuden, lukumäärän ja morfologian välillä. Tutkimuksessa analysoitiin 46 hedelmällisen (25 tupakoivaa ja 21 tupakoimatonta) ja 55 hedelmättömän miehen (23 tupakoivaa ja 32 tupakoimatonta) siemennestenäytteet.
Tutkimuksessa saatiin selville, että
Hedelmällisillä osallistujilla siemennesteen plasman askorbiinihappopitoisuudet olivat huomattavasti korkeammat kuin hedelmättömillä tutkituilla. Nämä tulokset pätevät sekä tupakoiviin että tupakoimattomiin.
Tupakoimattomilla siemennesteen plasman askorbiinihappopitoisuudet olivat korkeampia kuin tupakoivilla.
Hedelmättömien osallistujien siemennesteen askorbiinihappotasot olivat huomattavasti alhaisemmat.
Hedelmättömien ja hedelmällisten miesten siemennesteen askorbiinihappopitoisuudet olivat samassa suhteessa morfologialtaan normaalien siittiöiden prosentuaaliseen määrään.
Askorbiinihappo poistaa jopa 65 prosenttia siemennesteen plasmassa olevista vapaista radikaaleista2. Siittiöiden kehityksen suojaaminen ja hedelmällisyyden parantaminen riippuu siksi riittävästä C-vitamiinin saannista.
Riittämätön määrä askorbiinihappoa voi alentaa siittiöiden määrää, heikentää niiden liikkuvuutta ja lisätä morfologisia poikkeavuuksia. Tämä taas voi vaikuttaa hedelmällisyyteen.
Kliininen tutkimus: Miten C-vitamiini tukee naisten hedelmällisyyttä hedelmällisyyshoitojen aikana?
Askorbiinihapon vahva antioksidanttinen kyky on tärkeä myös naisen hedelmällisyydelle. Oksidatiivisen stressin uskotaan merkittävästi vaikuttavan hedelmöittymiseen ja vaikuttavan ajoitukseen ja terveen raskauden kehittymiseen3. Oksidatiivisen stressin vähentäminen takaamalla riittävä C-vitamiinin saanti voi siksi parantaa naisen hedelmällisyyttä.
Kliinisessä tutkimuksessa on osoitettu, että C-vitamiini voi auttaa hedelmällisyyshoidoissa olevia naisia4. Tutkimuksen tarkoituksena oli määrittää askorbiinihappolisien vaikutus keinohedelmöitys-/alkionsiirtohoitoja saaville naisille. Tutkimukseen osallistui kaiken kaikkiaan 76 naista. Heistä 38 oli tupakoivia, 38 tupakoimattomia. Puolet heistä (19 tupakoivaa ja 19 tupakoimatonta) sai päivittäin 500 mg C-vitamiinia. Loput osallistujat kuuluivat kontrolliryhmään.
Kontrolliryhmän naisilla munarakkuloiden askorbiinihappotasot olivat huomattavasti alhaisempia kuin C-vitamiinilisää saavilla naisilla (5,04 +/- 2,85 mg/l vs. 8,98 +/- 5,09).
C-vitamiinilisän vaikutus oli voimakkaampi tupakoimattomilla henkilöillä. Tupakoimattomien raskausprosentti oli merkittävästi korkeampi (44,7 % vs. 13,2 %).
Tämä tutkimus vahvistaa askorbiinihapon tärkeyttä naisen hedelmällisyydelle. Se vahvistaa myös tupakoinnin negatiivisen vaikutuksen hedelmällisyydelle ja hedelmöittymiselle.
Parhaita C-vitamiinin lähteitä ovat hedelmät ja vihannekset. Erityisen paljon C-vitamiinia sisältäviä hedelmiä ja vihanneksia ovat mansikat, guava, sitrushedelmät, kiivi, paprikat, tomaatit, herneet, parsakaali, vihreät salaatit ja kaalit ja papaija.
Askorbiinihapon tehokas antioksidanttinen kyky tekee siitä tärkeän ravintoaineen sekä miehille että naisille. C-vitamiini voi auttaa vähentämään oksidatiivista stressiä ja nostamaan lisääntymislukuja.
C-vitamiinin käyttäminen siittiöiden morfologian parantamiseen ja DNA:n suojaamiseen
C-vitamiini on tehokas miehen hedelmällisyyttä parantava ravintoaine, mutta vain yksi monien muiden joukossa. Kliinisissä tutkimuksissa on toistuvasti osoitettu, että
oksidatiivinen stressi on suurin yksittäinen miehen hedelmällisyyttä heikentävä tekijä, joka aiheuttaa DNA-vaurioita5. Sitä voidaan vähentää hyvin tehokkaasti oikeilla antioksidanteilla.
moniravintolisät ovat tehokkaampia miehen hedelmällisyyden parantajia kuin yksittäiset mikroravinteet6, sillä “ketju on vain niin vahva kuin sen heikoin lenkki”.
Siittiöiden morfologiaa parantavia ravintoaineita
“Agarwal, A. <em>et.al</em>. (2004). <em>Role of antioxidants in treatment of male infertility</em>. Reproductive Biomedicine Online, Volume 8, Issue 6, (pp. 616-27).” ↩